Tšeljabinskin alue

**Tšeljabinskin alue** () on Venäjän federaation alue Uralvuorten itäpuolella Länsi-Siperiassa Aasiassa.

## Maantiede

Tšeljabinskin alue rajoittuu pohjoisessa Sverdlovskin alueeseen, idässä Kurganin alueeseen ja Kazakstaniin, etelässä Orenburgin alueeseen ja lännessä Baškiriaan.

Alueen koillisosa kuuluu Länsi-Siperian alankoon. Länttä kohti mentäessä maasto kohoaa Uralvuoristoksi. Suurimmat joet ovat Ural, joka virtaa alueen länsiosan kautta sekä Miass ja Vagai. Järvistä mainittakoon Uvildy ja Turgojak.

Suojelualueista tärkeimpiä ovat *Ilmenskin luonnonpuisto*, *Etelä-Uralin luonnonpuisto*, *Taganain kansallispuisto* ja *Zjuratkulin kansallispuisto*.

## Historia
Tšeljabinskin alue muodostettiin 1934 samana vuonna lakkautetun Uralin alueen kaakkoisosasta.

## Väestö
Tšeljabinskin alueen asukasluku oli vuoden 2010 väestönlaskennassa 3&nbsp;476&nbsp;217. Kaupunkilaisia väestöstä on 82,0&nbsp;%.

### Asukasluvun kehitys
Oheinen taulukko kuvaa Tšeljabinskin alueen väkiluvun kehitystä vuosien 1959–2010 väestönlaskentojen pohjalta.

### Suurimmat kaupungit
Alueen yli 50&nbsp;000 asukkaan kaupunkeja olivat (2010): Tšeljabinsk (1&nbsp;130&nbsp;132 as.), Magnitogorsk (407&nbsp;775 as.), Zlatoust (174&nbsp;962 as.), Miass (151&nbsp;751 as.), Kopeisk (137&nbsp;601 as.), Ozjorsk (82&nbsp;164 as.) ja Troitsk (78&nbsp;372 as.).

Kooltaan 30&nbsp;000–50&nbsp;000 asukkaan kaupunkeja on yhteensä yhdeksän: Snežinsk (48&nbsp;810 as.), Satka (Сатка, 45&nbsp;178 as.), Kyštym (38&nbsp;942 as.), Korkino (Коркино, 38&nbsp;597 as.), Južnouralsk (37&nbsp;877 as.), Trjohgornyi (Трёхгорный, 33&nbsp;670 as.), Aša (31&nbsp;881 as.), Verhni Ufalei (Верхний Уфалей, 30&nbsp;481 as.) ja Jemanželinsk (30&nbsp;216 as.).

### Etninen jakauma
Vuoden 2010 väestönlaskennan mukaan alueen suurimmat etniset ryhmät olivat venäläiset 83,8&nbsp;%, tataarit 5,4&nbsp;%, baškiirit 4,8&nbsp;%, ukrainalaiset 1,5&nbsp;% ja kazakit 1,0&nbsp;%. Lisäksi oli monia muita kansallisuuksia alle 1&nbsp;% väestöosuuksilla. Prosenttiosuudet on laskettu etnisen taustansa kertoneesta väestöstä.

### Uskonto
Vuonna 2012 julkaistun Venäjän uskontoja ja väestön uskonnollista vakaumusta myös alueellisesti kartoittaneen Arena-kyselytutkimuksen mukaan Tšeljabinskin alueen väestöstä oli:
* 31 % ortodokseja (Venäjän ortodoksinen kirkko),
* 29 % jumalaan (tai korkeampaan voimaan) uskovia, muttei tunnustanut käytännössä mitään tiettyä uskontoa,
* 14 % ateisteja, ei usko jumalaan, 
* 8 % kristittyjä, muttei ortodokseja, katolisia tai prostestantteja,
* 5 % ortodokseja, muttei kuulu Venäjän ortodoksiseen kirkkoon eikä ole vanhauskoisia,
* 4 % islaminuskoisia, muttei sunneja eikä šiioja,
* 3 % sunnilaisen islaminuskon kannattajia,
* < 1 % luonnonvoimiin ja -jumaliin pohjautuvan perinneuskonnon kannattajia,
* < 1 % vanhauskoisia,
* < 1 % šiialaisen islaminuskon kannattajia,
* < 1 % helluntailaisia,
* monia itäisten uskontojen ja hengellisten suuntausten kannattajia ja
* < 1 % johonkin muuhun uskovia.

## Talous
Alueen talous perustuu kaivos- ja metalliteollisuuteen. Kaivosteollisuus tuottaa rautaa, värimetalleja, magnesiittia, kivihiiltä ja rakennuskiveä. Maataloudessa keskitytään karjanhoitoon sekä viljan, vihannesten ja hedelmien viljelyyn.

Alueen liikenteellisenä keskuksena on Tšeljabinsk. Sieltä on rautatieyhteys pohjoiseen Jekaterinburgiin, länteen Ufaan, itään Omskiin, etelään Kazakstaniin ja kaakkoon Orenburgiin.

## Hallinto
Tšeljabinskin alue on yksi Venäjän federaation subjekteista ja sen pääkaupunki on Tšeljabinsk. Alue on jaettu hallinnollisesti 24 piiriin ja 27 kaupunkialueeseen. Paikallishallinnosta vastaavat kuvernööri, hallitus ja alueduuma.

## Tšeljabinskin alueen suljetut kaupungit

Tšeljabinskin alueen suljetut kaupungit olivat taajamia, asutuskeskuksia tai kaupunkeja, joihin ulkomaalaisilla tai maan kansalaisilla ei ollut vapaata pääsyä ilman anottua lupaa.

*Kartaly-6
*Tšeljabinsk-40
*Tšeljabinsk-65
*Tšeljabinsk-70
*Tšeljabinsk-95
*Tšeljabinsk-115

## Lähteet

## Aiheesta muualla

*Chelyabinsk Region (2004)   (kommersant.com)
*Discovering Russia: Chelyabinsk Region  (rt.com)
*Chelyabinsk region  (econ.csu.ru)
*Guide to Investment - Chelyabinsk Region (pdf)   (econom-chelreg.ru)